[{"text_idx": "#000001", "text": "Aitzpea Gonzalez, arraunlaria: \u201cGaraipenetatik zein porrotetatik beti ikasten da zerbait\u201d"}, {"text_idx": "#000002", "text": "Aitzpea Gonzalez bere kideengatik goratuta"}, {"text_idx": "#000004", "text": "Pozik zaude Espainiako Txapelketako emaitzekin? Bai, laukoan beste hiru neskekin zilarrezko domina lortu nuen. Zortziko ontziarekin, berriz, 4. postua eskuratu genuen, beraz, nahiko pozik nago lortutako emaitzekin. Eguraldi txarra egin zuen, haizea zebilelako eta arraunean haizea asko nabaritzen da. Hala ere, arraunketetan lortutako emaitzekin pozik gelditu nintzen."}, {"text_idx": "#000005", "text": "Azken asteetan hainbat txapelketa pilatu zaizkizue? Bai, astebururo txapelketa bat izan dugu. Normalean tarte gehiago izan ohi dugu txapelketa batetik bestera eta azken hiru txapelketak Urrunagako urtegian egin dira."}, {"text_idx": "#000006", "text": "Hiru txapelketetan toki berean egitea lagungarria izan da zuentzat? Gipuzkoa eta Euskadiko txapelketetan parte-hartzea nahiko antzekoa izan zen, beraz, batetik bestera ez genuen alde handirik nabaritu. Espainiakoan, aldiz, maila altuagoko jendearen aurka lehiatzea egokitu zitzaigun. Gainera, Urrunagako urtegia Irundik gertuago dago eta desplazamenduak laburragoak direla nabaritzen dugu, esaterako, Ban\u0303olas edo Sevillako txapelketekin alderatuta, hara bidaiatzea nekagarria baita."}, {"text_idx": "#000007", "text": "Kirolarientzat onuragarria edo kaltegarria da txapelketa asko elkarren segidan izatea? Batetik, ondo dago asteburu batetik bestera gauzak hobetzeko aukera duzulako. Bestetik, astebururo guztia desmuntatu behar izatea eta haraino joatea nekagarria da. Hortaz, astebururen bat libre izatea ondo legoke."}, {"text_idx": "#000008", "text": "Pandemiak baldintzatutako denboraldia izan dela nabaritu duzu? Bai, kirol arloan asko eragin didala uste dut. Orain dela hilabete bat 2021eko Olinpiadetan parte hartzeko bigarren aukera izan nuen eta nire ontziko arraunlari batek positibo batekin zuzeneko kontaktua izan zuenez, ezin izan ginen txapelketara joan. Kolpe oso gogorra izan zen niretzat. Izan ere, bi urtez txapelketa horretarako entrenatzen ibili gara eta, nahiz eta joateko aukerarik ez izateak izugarri izorratu gaitu."}, {"text_idx": "#000009", "text": "Olinpiadetako aukera galdu arren, nazioarteko beste lehiaketaren batean parte hartzeko aukera izango duzue? Orain Sevillan kontzentratuta nago eta selekzioko jendearekin urrian jokatuko den Mundialerako entrenatzen ari naiz. Espainiako txapelketak sailkapen horretarako eraginik izan ez arren, ondo dago maila ona erakusteko."}, {"text_idx": "#000011", "text": "Europako txapelketan 11. postua lortu arren, esperientzia moduan ona izan zen? Bai, hori da. Txapelketaren hasieran nahiko atzeratuta gelditu ginen. Igandean gutxienez Alemaniaren aurka jokatzeko aukera izan genuen, gainontzekoak jada oso urruti geneuzkalako, eta hori izan zen gure motibazioa."}, {"text_idx": "#000013", "text": "Nola aurreikusten da zuretzat aurtengo uda? Oraintxe bertan urrira arte ez dugu beste txapelketarik. Momentuz entrenatzen jarraitzen dugu, ez dakigulako abuztuan edo irailean Mundialeko boteetan sartzeko probak egingo ote ditugun. Uztaila bukaeratik ia abuztu hasierara Sierra Nevadan entrenatzen egongo gara, ondoren, Sevillara itzuli eta Mundialerako sailkapena lortzen saiatzeko."}, {"text_idx": "#000014", "text": "Atseden hartzeko aukerarik izango duzu? Egia esan, kirol munduan murgiltzen zarenean deskonektatzeko aukera izatea zaila iruditzen zait. Oporretan forma fisikoa galtzeko arriskua dago, beraz, zaila da. Proben ostean, hau da, bai Mundialera joaten ez banaiz eta, bestela, Mundialaren ostean atseden hartuko dut. Olinpiadetako bigarren aukerarekin gertatutakoaren ostean ere atsedenaldia hartu nuen beharrezkoa sentitu nuelako. Urte osoan txapelketa prestatzen eman ostean aukera galdu izana oso gogorra egin zitzaidan."}, {"text_idx": "#000016", "text": "Sandra Ramajo, futbolaria: \u201cHainbeste urteren ostean momentu ahaztezin asko daude\u201d Klara Olazabal, piraguista: \u201cHelburu zein entrenamendu guztiak alde batera utzi eta etxera itzuli behar izan nintzen\u201d Juanma Garateren amaiera gazi-gozoa"}, {"text_idx": "#000017", "text": "Sandra Ramajo, futbolaria: \u201cHainbeste urteren ostean momentu ahaztezin asko daude\u201d"}, {"text_idx": "#000018", "text": "Klara Olazabal, piraguista: \u201cHelburu zein entrenamendu guztiak alde batera utzi eta etxera itzuli behar izan nintzen\u201d"}, {"text_idx": "#000022", "text": "Azken bidalketak Martindozenea Gaztelekuak otsaileko programazioa aurkeztu du Ernauteneatik Zaisa IIIra doan landabidea behin betiko itxiko da ibilgailuentzat Udalak Aldundiarekin landu nahi ditu hegoaldeko saihesbidearen bigarren fasea eraikitzeko proposamenak Santiagotarrak izan zen igandean Bidasoa ibaian jokatutako txapelketan urrezko domina gehien lortu zituen kluba Bidasoa bizirikek Bidasoa eskualde iraunkorrago batean bihurtu nahi du Energia Planaren bitartez"}, {"text_idx": "#000023", "text": "Martindozenea Gaztelekuak otsaileko programazioa aurkeztu du Ernauteneatik Zaisa IIIra doan landabidea behin betiko itxiko da ibilgailuentzat Udalak Aldundiarekin landu nahi ditu hegoaldeko saihesbidearen bigarren fasea eraikitzeko proposamenak Santiagotarrak izan zen igandean Bidasoa ibaian jokatutako txapelketan urrezko domina gehien lortu zituen kluba Bidasoa bizirikek Bidasoa eskualde iraunkorrago batean bihurtu nahi du Energia Planaren bitartez"}]